62021TO0418_INF
Διάταξη του Γενικού Δικαστηρίου (όγδοο τμήμα) της 14ης Ιανουαρίου 2022 – Alauzun κ.λπ. κατά Επιτροπής και EMA
(Υπόθεση T‑418/21)
«Προσφυγή ακυρώσεως – Φάρμακα που προορίζονται για ανθρώπινη χρήση – Τροποποίηση της άδειας για υπό αίρεση διάθεση στην αγορά φαρμάκου για ανθρώπινη χρήση Comirnaty – Πράξη μη δεκτική προσφυγής – Προπαρασκευαστική πράξη – Έλλειψη έννομου συμφέροντος – Απουσία άμεσου επηρεασμού – Πράξη που δεν αφορά ατομικά τον προσφεύγοντα – Πράξη μη κανονιστικής φύσεως – Απαράδεκτο»
1.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Προπαρασκευαστικές πράξεις – Δεν εμπίπτουν – Γνώμη του Ευρωπαϊκού Οργανισμού Φαρμάκων (EMA) – Απαράδεκτο
(Άρθρο 263 ΣΛΕΕ)
(βλ. σκέψεις 23, 25, 26)
2.
Προσφυγή ακυρώσεως – Προϋποθέσεις παραδεκτού – Προσφυγή που στρέφεται κατά του εκδότη της προσβαλλόμενης πράξης – Αίτημα ακυρώσεως της γνώμης του Ευρωπαϊκού Οργανισμού Φαρμάκων (EMA) – Απαράδεκτο
(Άρθρο 263 ΣΛΕΕ· κανονισμός 1234/2008 της Επιτροπής, άρθρα 16 και 17 § 2)
(βλ. σκέψεις 28, 29)
3.
Προσφυγή ακυρώσεως – Έννομο συμφέρον – Προσφυγή ασκούμενη από πρόσωπο που δεν είναι αποδέκτης της προσβαλλόμενης πράξης – Παραδεκτό – Προϋπόθεση – Πράξη που παράγει δεσμευτικά έννομα αποτελέσματα έναντι του προσφεύγοντος – Απόφαση της Επιτροπής για τη χορήγηση άδειας κυκλοφορίας υπό αίρεση για εμβόλιο κατά της COVID‑19 – Πράξη που δεν μεταβάλλει τη νομική κατάσταση του προσφεύγοντος – Έλλειψη έννομου συμφέροντος
(Άρθρο 263, εδ. 4, ΣΛΕΕ)
(βλ. σκέψεις 28-32, 37, 38)
4.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Απόφαση της Επιτροπής για τη χορήγηση άδειας κυκλοφορίας υπό αίρεση για εμβόλιο κατά της COVID‑19 – Απουσία άμεσου επηρεασμού του προσφεύγοντος
(Άρθρο 263, εδ. 4, ΣΛΕΕ)
(βλ. σκέψεις 45, 46, 51)
5.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Απόφαση της Επιτροπής για τη χορήγηση άδειας κυκλοφορίας υπό αίρεση για εμβόλιο κατά της COVID‑19 – Προσφυγή ασκούμενη από ιδιώτες που επικαλούνται προσβολή θεμελιωδών δικαιωμάτων – Πράξη που δεν αφορά ατομικά τον προσφεύγοντα
(Άρθρο 263, εδ. 4, ΣΛΕΕ)
(βλ. σκέψεις 55-59)
6.
Προσφυγή ακυρώσεως – Φυσικά ή νομικά πρόσωπα – Έννοια κανονιστικής πράξεως κατά το άρθρο 263, τέταρτο εδάφιο, ΣΛΕΕ – Κάθε πράξη γενικής ισχύος πλην των νομοθετικών πράξεων – Απόφαση της Επιτροπής για τη χορήγηση άδειας κυκλοφορίας υπό αίρεση για εμβόλιο κατά της COVID‑19 – Δεν εμπίπτει
(Άρθρο 263, εδ. 4, ΣΛΕΕ)
(βλ. σκέψεις 60, 61)
7.
Θεμελιώδη δικαιώματα – Δικαίωμα αποτελεσματικής δικαστικής προστασίας – Έλεγχος της νομιμότητας των πράξεων της Ένωσης – Σχετικές λεπτομέρειες – Προστασία του δικαιώματος αυτού από τον δικαστή της Ένωσης ή από τα εθνικά δικαστήρια αναλόγως της νομικής φύσεως της προσβαλλόμενης πράξεως
(Άρθρο 19 § 1 ΣΕΕ· άρθρα 263, 267 και 277 ΣΛΕΕ)
(βλ. σκέψεις 63-68)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση, αφενός, της εκτελεστικής αποφάσεως C(2021) 4034 τελικό της Επιτροπής, της 31ης Μαΐου 2021, για την τροποποίηση της άδειας κυκλοφορίας υπό αίρεση που χορηγήθηκε με την απόφαση C(2020) 9598 τελικό για το φάρμακο «Comirnaty – Εμβόλιο mRNA COVID‑19 (τροποποιημένων νουκλεοτιδίων)» που προορίζεται για ανθρώπινη χρήση και, αφετέρου, της γνώμης του Ευρωπαϊκού Οργανισμού Φαρμάκων της 28ης Μαΐου 2021.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Καταδικάζει την Virginie Alauzun και τους άλλους προσφεύγοντες των οποίων τα ονόματα παρατίθενται στο παράρτημα στα δικαστικά έξοδα.